钦定古今图书集成/明伦汇编/闺媛典/第325卷 > 皇清五十八 > 李鹏妻赵氏
## 钦定古今图书集成/明伦汇编/闺媛典/第325卷 > 皇清五十八 > 李鹏妻赵氏

按《河阳县志》：“赵氏名正仪，适明经李鹏。鹏少孤，抚于赵。及长毕婚，正仪躬亲井臼，彻夜织作。一女尚幼，子联庚在襁褓，鹏任临安教授，旋里以疾亡。正仪曰：‘吾从死，子无依，李氏无后矣’。强抚之，时年三十。父官于京师，去家万里。吴逆叛，正仪避兵山中，教联庚以太学生考州司马。女字庠生梅元臣，甲戌之岁，往省父” 京师，相抱涕泣，聚首三载，而复归滇，以寿终。